./data/phi2331/phi027/phi2331.phi027.perseus-lat2.xml
David Magie
fac igitur ut convalescas, Curiae interfuturus antiquae, nos recepimus ius proconsulare, redierunt ad praefectum urbi appellationes omnium potestatum et omnium dignitatem Item alia :Claudius Sapilianus Cereio Maeciano patruo salutem  obtinuimus,pater sancte, quod semper optavimus; in antiquum statum senatus revertit  nos principes facimus, nostri ordinis sunt potestates gratias exercitui Romano et vere Romano ; reddiditnobis quam semper habuimus potestatem  abice Baianos Puteolanosque secessus, da te urbi, da te Curiae, floret Roma, floret tota res publica, imperatores damus, principes facimus ; possumus et prohibere qui coepimus facere, dictum sapienti sat est Longum est omnes epistulas conectere quas repperi, quas legi  tantum illud dico, senatores omnes ea esse laetitia elatos ut in domibus suis omnes albas hostias caederent, imagines frequenter aperirent,albati sederent, convivia sumptuosiora praeberent,antiquitatem sibi redditam crederent